ประธานสภาผู้แทนราษฎร ยกกรณีเสียบบัตรลงคะแนนแทนกันเป็นเรื่องของความรับผิดชอบทางการเมือง ไม่เชื่อคนอื่นกดบัตรแทนเจ้าตัวไม่รู้เรื่องผิดก็คือผิด
ประธานสภาผู้แทนราษฎร ยกกรณีเสียบบัตรลงคะแนนแทนกันเป็นเรื่องของความรับผิดชอบทางการเมือง ไม่เชื่อคนอื่นกดบัตรแทนเจ้าตัวไม่รู้เรื่องผิดก็คือผิดนายชวน หลีกภัย ประธานสภาผู้แทนราษฎร บรรยายหลักสูตรประกาศนียบัตรชั้นสูงการบริหารวานภาครัฐและกฎหมายมหาชน รุ่นที่ 19 ที่สถาบันพระปกเกล้า ว่าด้วยความรับผิดทางกฎหมายอันเกิดจากการบริหาร : ความรับผิดทางการเมือง โดยกล่าวตอนหนึ่งว่า หลายครั้งรู้สึกใจหาย เสียดาย เศร้าใจและเสียใจ ที่ได้เห็นคนรอบตัว ทั้งที่รู้จักใกล้ชิดไว้วางใจ หรือ คนเก่ง คนดี ที่เคยทำงานร่วมกัน มีจุดจบในชีวิตทั้งติดคุกหรือพ้นจากหน้าที่การงานด้วยข้อหาเกี่ยวกับการทุจริต อันเป็นสาเหตุมาจากความเกรงใจ เพราะติดหนี้บุญคุณกับบรรดานักการเมือง เช่น การแต่งตั้งโยกย้ายโดยมิชอบ คดียุบพรรค คดีเงินกู้ธนาคารกรุงไทย เป็นต้น จึงขอให้ผู้เข้าอบรมหลักสูตรหาข้อมูลของนักการเมืองรัฐมนตรีที่ต้องโทษจำคุกมาเป็นแนวทางการทำหน้าที่ เพื่อป้องกันไม่ให้ทำผิดตามรอยดังกล่าว นอกจากนี้ยังได้บรรยายถึงเรื่องความรับผิดชอบทางการเมือง ได้ยกกรณีนักการเมืองเสียบบัตรลงคะแนนแทนกันเป็นตัวอย่างว่า ตนเองเคยบอกกับนักการเมืองว่า ยังไงก็ต้องยึดกฎหมาย ใครผิดก็ผิดอย่าไปช่วย ไม่เช่นนั้นจะเสียทำให้มีปัญหา เมื่อรู้ว่าตัวเองไม่มาไม่มีทางหรอกที่คนอื่นไปกดบัตร โดยที่ตนเองไม่ยินยอมเพราะบัตรอยู่กับตัว ส่วนคนที่ไปยืนอยู่ใกล้รอการลงคะแนนจะให้คนอื่นลุกแล้วเข้าไปนั่งแทนเพื่อเสียบบัตรอาจไม่สะดวก อย่างนี้ไม่เสียหาย แต่ก็ไม่ได้ ไม่มีข้อยกเว้นจะต้องถูกตรวจสอบ เพราะเป็นสิ่งที่เราไม่สามารถละเลยเรื่องเหล่านี้ ไม่อาจจะมองอะไรเป็นเรื่องเล็กได้ จึงถือโอกาสนี้พูดถึงบางแง่มุมของความรับผิดชอบทางการเมืองที่อาจไม่จำเป็นต้องผิดกฎหมายเสมอไป แต่เป็นเรื่องของคุณธรรมและจริยธรรม แม้ไม่ขัดต่อคุณสมบัติ แต่ในแง่ของความรับผิดชอบของนักการเมืองก็ต้องมี